open-index/open-wikipedia-markdown huggingface dataset:
Interaktyvi reklama

**Interaktyvi reklama** – internetinės reklamos forma, kurioje naudojami reklaminės interneto svetainės, aplikacijos socialiniams tinklams, mobiliems telefonams bei planšetėms, reklaminiai skydeliai, naujienlaiškiai, „Facebook“ komunikacijos sprendimai, „Google AdWords“ sistema, analitika ir kitos panašaus tipo paslaugos. Į šią kategoriją taip pat įeina ir integruotos komunikacijos kampanijos už interneto ribų (pvz.: integruotos reklaminės kampanijos su radijo stotimis, telefonų skambučiais). Esminis požymis – grįžtamasis ryšys (tai ir yra interaktyvumas) tarp reklamos priemonės ir teikiamos informacijos bei reklamos vartotojo.

## Istorija
Laikoma, kad internetinė reklama pradėta 1994 metais, kada pirmasis komercinis internetinis žurnalas „HotWired“ pardavė pirmuosius savo reklaminius skydelius. Vėliau interaktyvi reklama plito vis sparčiau, siūlomas itin platus paslaugų spektras pamažu vis labiau įsitvirtino reklamos rinkoje. Tokių sistemų kaip „Facebook“, „Twitter“, „Instagram“ ir „Youtube“ sukūrimas dar labiau paspartino interaktyvios reklamos rinkos augimą. Šiandien interaktyvi reklama potencialiai yra pagrindinis bet kokio prekinio ženklo komunikacijos ir strategijos dėmuo.

## Sėkmingiausi pavyzdžiai
Šiandien pačios sėkmingiausios interaktyvios reklamos agentūros yra tos, kurios sugeba užtikrinti specializuotą internetinės reklamos ir marketingo paslaugų spektrą. Kaip pasaulinės interaktyvios reklamos kompanijos pavyzdžiai labiausiai pasitarnautų: „Brink“, „Extractable“, „Mass Digital“, „Huge“, „Red Interactive Agency“, „Fantasy Interactive“ (*Fi*), „Stink Digital“, „Brooklyn Digital Foundry“ ir kt.

## Šaltiniai

* Flew, T. 3rd edition. 2008. New Media: an introduction Melbourne: Oxford.
* Thorson, (Eds.), Advertising and the World Wide Web (pp. 99–117). Mahwah, NJ: Lawrence Erlbaum.
* Barbara, K. Kaye and Norman J. Medoff, Just A Click Away: Advertising on the Internet (Massachusetts: Allyn and Bacon, 2001).
* Rodgers, S. 2001. The Interactive Advertising Model: How Users Perceive and Process Online Ads. JIAD
* Ashby, P. 2013. Interactive Communication provides strong, accountable… https://exploreb2b.com/articles/interactive-communication-provides-strong-accountable
Ronald Wayne

**Ronaldas Veinas** (, g. 1934 m. gegužės 17 d. Klivlende, JAV)   – amerikiečių inžinierius informatikas, kartu su Stivu Džobsu ir Stivu Vozniaku įkūręs „Apple“ kompaniją. Neilgai trukus jis atsisakė kompanijoje savo  2300 JAV dol. vertės dalies.

R. Veinas kartu su S. Džobsu dirbo „Atari“ kompanijoje dar iki tol, kol S. Džobsas ir S. Vozniakas 1976 m. balandžio 1 d. įsteigė „Apple Computer“. R. Veinas sukūrė pirmąjį „Apple“ logotipą, parašė kompanijos steigėjų trišalę partnerystės sutartį, taip pat – pirmąjį naudojimosi „Apple“ vadovą.

2011 m. išleido memuarus „*Adventures of an Apple Founder*“
(*liet*. Apple įkūrėjo nuotykiai), socialinį–ekonominį traktatą „*Insolence of Office*“. Taip pat sukurtas dokumentinis filmas „Welcome to Macintosh“,  kuriame R. Veinas dalijasi darbo su S. Džobsu, S. Vozniaku ir „Apple Computer“ patirtimi.

## Asmeninis gyvenimas
S. Džobso biografijoje *Walter Isaacson* rašo, kad R. Veinas atskleidė savo seksualinę orientaciją, prisipažindamas S. Džobsui esąs gėjus iš karto po 1974 m. vasario mėn., kai abu vyrai tapo „Atari“ kompanijos bendradarbiais. Vėliau S. Džobsas pasakė savo biografui: „*Tai buvo mano pirmasis susitikimas su kuo nors, kurį aš žinojau esant gėjumi*“. Vėliau R. Veinas prisiminė: „*Niekas to iš „Atari“ darbuotojų nežinojo, ir aš galėjau ant rankos pirštų suskaičiuoti visus tuos, kam esu prasitaręs per visą savo gyvenimą. Manau, teisingai nusprendžiau apie tai pasakyti jam, tikėdamas, kad jis supras, ir tai neturėjo jokios įtakos mūsų santykiams*“.

## Šaltiniai

## Nuorodos

* Asmeninė svetainė 
* R. Veino interviu
Apple I

**Apple I** arba **Apple–1** – asmeninis kompiuteris, kurį *Apple Computer Company* (dabar Apple Inc.) gamino 1976–1977 m. Šį kompiuterį sukūrė ir pats sukonstravo Stivas Vozniakas. 

## Istorija

S. Vozniako draugas Stivas Džobsas sumanė parduoti šį aparatą. Apple I buvo pirmasis *Apple* kompanijos produktas, todėl šio projekto finansavimui S. Džobsas pardavė vienintelę susisiekimo priemonę – Volkswagen Microbus, o S. Vozniakas pardavė savo kalkuliatorių HP-65 už 500 JAV dol. Kompiuteris pirmą kartą pademonstruotas Savadarbių kompiuterių klube 1976 m. Palo Alte, Kalifornijoje.

Apple I 1976 m. liepos mėn. buvo parduodamas už 666, 66 JAV dol., nes S. Vozniakas „mėgo pasikartojančius skaičius“. Priešingai, nei kiti mėgėjų kurti kompiuteriai, kurie buvo parduodami kaip detalių ir komponentų rinkiniai, Apple I buvo visiškai surinkta montažinė plokštė su daugiau kaip 60 lustų. Tačiau vartotojui pačiam dar teko pridėti korpusą, maitinimo transformatorių, įtampos jungiklį, klaviatūrą, monitorių. Vėliau už 72 JAV dol. duomenų saugojimui buvo siūloma papildoma plėtotės plokštė ryšiui su kasetiniu magnetofonu.

1977 m. balandžio mėn. kompiuterio kaina nukrito iki 475 JAV dol. Juo buvo prekiaujama iki rugpjūčio mėn., nors jau balandžio mėn. buvo pasirodęs Apple II. Iš viso buvo pagaminta apie 200 Apple I kompiuterių.

## Palikimas

2012 m. duomenimis, kolekcionieriai turi išsaugoję apie 50 šio modelio aparatų. 2003 m. buvo pagamintas Apple I klonas, suderinamas su originalia programine įranga, kuris vadinosi Replica 1 ir kainavo apie 200 JAV dol. Taip pat išleidžiami detalių komplektai su savarankiško surinkimo instrukcijomis. Šį kompiuterį palaiko emuliatorius MESS.

2013 m. gegužės mėn. Vokietijos mieste Kelne vykusiame aukcione vienas pirmųjų „Apple-1“ parduotas už rekordinę sumą – maždaug 670 tūkst. dolerių. Originalus 1976-ųjų gamybos aparatas buvo vienas iš šešių dar vis veikiančių „Apple 1“ kompiuterių. 2012 m. lapkritį vienas iš jų „Breker“ aukcione buvo nupirktas už 640 tūkst. dolerių.

## Šaltiniai

## Nuorodos

* Kompiuterių Apple I ir Apple II pradžia
* Apple I naudotojo vadovas
* Apple I savininkų klubas
Tikrieji pesliai

**Tikrieji pesliai** (*Milvus*) – sakalinių paukščių (*Falconiformes*) būrio, vanaginių (*Accipitridae*) šeimos, peslių (*Milvinae*) pošeimio gentis. Priskiriami plėšriųjų paukščių kategorijai.

## Bendras apibūdinimas
Tai vidutinio dydžio paukščiai su ilgais sparnais ir nepaprastai ilga uodega. Patelės šiek tiek stambesnės už patinėlius. Didžiausi, bet nežymiai didesni už juoduosius peslius gentyje yra rudieji pesliai, kurių kūno ilgis 60–72 cm, atstumas tarp abiejų išskėstų sparnų 145–179 cm, svoris nuo 750 g (pas smulkiausius patinėlius) iki 1,4 kg. (stambiausios pateles). Deda 3, kartais 2, rečiau 1 ar 4 ir išskirtiniais atvejais 5 kiaušinius. Peri 32 - 33 dienas, kol prasikala pirmieji jaunikliai.

## Rūšys ir porūšiai
Gentyje yra  **2** arba **3** rūšys, kadangi egyptiniai pesliai *Milvus aegyptius* kartais laikomi atskira rūšimi. Genetiniai skirtumai tarp juodųjų ir rudųjų peslių nedideli ir tarp tikrųjų peslių (*Milvus*) genties tarpusavio kryžminimasis gana dažnas reiškinys. Žemiau tikrųjų peslių genties rūšys ir porūšiai:
* Juodasis peslys, (*Milvus migrans* Boddaert, 1783)
** *Milvus migrans aegyptius* Gmelin, 1788 - pastaruoju metu linkstama manyti, kad tai kaip atskira *Milvus aegyptius* rūšis. Paplitę Afrikoje ir Arabijos pusiasalio pietvakariuose.
** *Milvus migrans affinis* Gould, 1838
** *Milvus migrans formosanus* Kuroda, 1920
** *Milvus migrans govinda* Sykes, 1832
** *Milvus migrans lineatus* J. E. Gray, 1831
** *Milvus migrans migrans* Boddaert, 1783
* Rudasis peslys, (*Milvus milvus* Linnaeus, 1758)
** *Milvus milvus fasciicauda*  Hartert, 1914 - išnykęs
Iš ankstyvojo pleistoceno (prieš 1,8 milijono - 780 tūkstančių metų) Ubeidijos archeologinėje gyvenvietėje randamų fosilijų žinomas ir pigmėjinis peslys (*Milvus pygmaeus*).

## Paplitimas

Paplitę Europos, Azijos, Afrikos, Australijos žemynuose. Kai kurios tikrųjų peslių populiacijos gyvendamos atšiauresnėse vidutinių platumų klimato juostose prieš žiemą migruoja į šiltesnio klimato regionus ir sugrįžta perėjimui tik artėjant šiltam metų sezonui. 

### Paplitimas Lietuvoje
Lietuvoje **2** rūšys:
* Juodasis peslys (*Milvus migrans*) arba (*Milvus migrans migrans*) porūšys. Įrašytas į Lietuvos raudonosios knygos **2 (V)** kategoriją.
* Rudasis peslys (*Milvus milvus*). Įrašytas į Lietuvos raudonosios knygos **1 (E)** kategoriją.

## Maistas
Minta gyvu grobių arba dvėseliena - smulkiais paukščiais, graužikais, kirstukais, jaunais kiškiais, žiurkėnais, šikšnosparniais, kirmėlėmis, nedideliais ropliais, varliagyviais, žuvimis.

## Nuorodos

* The International Centre for Birds of Prey (icbp.org), *[[anglų kalba]]*
* Lietuvos raudonoji knyga. Nykstančių ir retų paukščių sąrašas (raudonojiknyga.lt)
* Lietuvos ornitologų draugija (birdlife.lt)
* Žiedavimas (ziedavimas.com)
* Paukščių pasaulis (orni.lt)
* Tikrieji pesliai (''Milvus'') (google.com)
Devon Michaels

**Devon Maikls** (tikrasis vardas – *Sally Bowles*; g. 1970 m. kovo 8 d. Čikaga) – JAV pornografinių filmų aktorė, fitneso modelis.

## Biografija
Devon gimė Čikagoje, Ilinojaus valstijoje. Netrukus šeima persikraustė į Peoriją, kur ji kartu su dviem broliais baigė mokyklą ir įstojo į Bradley koledže. Vaikystėje Devon norėjo tapti rašytoja, taip pat mokėsi skambinti pianinu, žaidė mokyklos tinklinio komandoje  ir buvo viena iš palaikymo komandos šokėjų.

Baigusi studijas, ji persikė gyventi į Niujorką, kur netrukus įsidarbino viename iš klubų striptizo šokėja, o sportiška išvaizda atkreipė ir fitneso atstovų dėmesį. Netrukus Devon tapo fitneso modeliu ir pozavo tokiems žurnalams kaip „Muscle Mag“, „Ironman“, „Pump“ ir „Great Lakes Fitness“.

1990 metais ji pirmą kartą apsinuogino žurnalui „Cheri “  

1993 metais Devon kartu su tuometiniu vyru nutarė išbandyti jėgas pornografijoje ir kartu nusifilmavo juostoje „Blue Collar, White Heat“. Rezultatas ir procesas abiem labai nepatiko ir jie nutarė daugiau to nekartoti. Devon vėl grįžo prie šokių 
ir netrukus pradėjo keliauti po JAV klubus su programa kaip kviestinė šokėja.

Antrasis jos mėginimas pornografijoje įvyko 2002 metais, kai Devon buvo 32. „Wicked Pictures“ pasiūlė jai vaidmenį filme „Making It“ ir Devon, kuri tuo metu buvo antrą kartą išsiskyrusi ir neturinti pastovių santykių, sutiko vėl pamėginti. Filme jai teko scena su Stefani Svift, Sidni Styl ir dar dviem merginomis.

Tik pradėjusi savo naująją karjerą, ji viename iš klubų susipažino su Stormy Daniels, kurią suviliojo galimybe tapti pornografinių filmų aktore. Devon supažindino ją su fotografu  ir pakvietė kartu nusifilmuoti juostoje „American Girls 2“.

Viso Devon suvaidino beveik 80 filmų, kol 2008 metais nusprendė padaryti pertrauką. 2011 metais ji vėl grįžo, bet nuo tada filmuojasi labai retai, vidutiniškai vienoje juostoje per metus. Greta aktorystės Devon niekada nebuvo nutraukusi striptizo šokėjos ir fitneso modelio darbo, jos nuotraukos nuolatos buvo spausdinamos įvairiuose žurnaluose.

2004 metais Peorijoje Devon atidarė naktinį klubą „Elliott‘s“, kuriame pati ir šoka.

## Šeima
Devon yra du kartus išsiskyrusi. Apie vieną iš savo vyrų interviu yra pareiškusi, jog šis gėjus.

## Apdovanojimai

### Pornografijos apdovanojimai

2006 metų AVN nominacija „Best Couples Scene“.

### Kiti apdovanojimai

*G-String Universe Award (2002)
*Golden G-String Award (2001)
*Exotic Dance Industry's Covergirl & Centerfold Model of the Year (1999-2000) 
*Fitness Centerfold of the Year (1999) 
* Covergirl and Centerfold of the Year nominacija (1999)
* Overall Entertainer of the Year nominacija (1998)
*Galaxy's Most Beautiful Body (1996-1997) 
*Ms. Nude Brunette World (1996-1997) 
* Exotic Dance Industry's Centerfold Model of the Year (1999)
*Feature Entertainer of the Year (1998)
*Adult Entertainer of the Year (1997-1998) 
*Adult Entertainment's Hottest Body (1997-1998)
*Most Beautiful Body (1996-19 97) 
*Ms. Nude North America (1995-1996)
*North America's Most Beautiful Body (1995-1996)
* World's Hottest Body (1995-1996)

## Šaltiniai

## Nuorodos

* IMDb profilis
* Oficiali svetainė
Apple II

**Apple II** (dar užrašomas kaip **Apple ][**) – 8 bitų namų kompiuteris, vienas pirmųjų sėkmingiausių serijinių mikrokompiuterių, sekęs po Apple I. Jį sukūrė amerikietis Stivas Vozniakas, o nuo 1977 m. gamino kompanija *Apple Computer* (dabar Apple Inc.) Tai buvo pirmasis modelis iki paskutinio Apple IIe aparato kompiuterių serijoje, gamintoje iki 1993 m. lapkričio mėn. 

## Istorija

Pirmieji Apple II kompiuteriai prekyboje pasirodė 1977 m. sausio 10 d. Jie turėjo 1 MHz, 4 kB RAM atminties, *MOS Technology 6502* mikroprocesorių, audio kasetės sąsają programoms ir duomenų saugojimui, *Integer BASIC* programavimo kalbą ROM atmintinėje. Pradinė mažmeninė kompiuterių kaina svyravo nuo 1298 (4kB RAM) iki 2638 JAV dol. (48kB RAM). Kad parodyti aparato spalvotosios grafikos galimybes, ant jo korpuso buvo dedamas Apple logotipas su vaivorykštės juostomis, kurios išliko kompanijos ženklo dalimi iki 1988 m. pradžios. Pirmieji modeliai buvo surinkti Silicio slėnyje, vėliau Teksase. Spausdintų schemų plokštės buvo gaminamos Airijoje ir Singapūre.

## Techninės naujovės

Pirmieji Apple II naudojo kasetines duomenų laikmenas kaip ir kiti to meto mikrokompiuteriai. Kompanija panaudojo keletą inovatyvių inžinerinių sprendimų, leidusių sumažinti techninės įrangos apimtis ir pačią kompiuterių kainą. Tarp kitų, 1978 m. buvo įdiegta išorinė duomenų laikmena Disk II – 5¼ colio diskelis, pajungiamas per kontrolerio kortą, įdėtą į vieną iš kompiuterio  išplėtimo lizdų. Tai, paprastai, lizdas 6, kuris buvo naudojamas duomenų saugojimui ir atgaminimui keičiant kasetes. Disk II sąsaja, sukurta S. Vozniako, buvo laikoma dideliu inžineriniu pasiekimu už elektroninių komponentų ekonomiją. Tuo metu, kai kitų gamintojų kontroleriai turėjo tuzinus čipų duomenims sinchronizuoti, kad galėtų rasti reikiamą galvutę atitinkamam takeliui dekoduoti duomenis į magnetinius impulsus, S. Vozniako kūrinys teturėjo vos kelis. Šioms funkcijoms atlikti buvo sukurta Apple DOS operacinė sistema.

## Šaltiniai

## Nuorodos

* Apple II istorija
Snežka

**Snežka** (, , ) yra aukščiausias Krkonošių kalnyno bei tuo pačiu Čekijos Respublikos kalnas, kurio aukštis siekia 1603 metrų virš jūros lygio.

Tai svarbi rytinės Krkonošių dalies dominantė, kadangi per kalno viršūnę driekiasi Čekijos ir Lenkijos valstybės siena. Kalno viršūnė uolėta. Jos plotas maždaug 120 000 m². Kadangi Snežka yra aukščiausias šių apylinkių taškas, tai nuo jos viršūnės atsiveria plačius tolius aprėpianti panorama. Snežkos viršūnė yra populiari turistinė atrakcija, veikia kalnų slidinėjimo kurortas.

Čekų kalba kalnas iš pradžių vadintas *Pahrbek Sněžný* (snieguotas kalnas), 1823 m. adaptuotas pavadinimas *Sněžka*, reiškiantis *snieguotą*. Senesnis lenkų kalbos pavadinimas buvo *Góra Olbrzymia*, reiškiantis *didelį kalną*.

2014 m. atnaujinti į kalną keliantys keltuvai ir pakeisti keturviečiais keltuvais, kurie per valandą pakelia į viršukalnę iki 250 žmonių.

## Šaltiniai
Džavaharlalas Nehru

**Džavaharlalas Nehru** (;  1889 m. lapkričio 14 d. –  1964 m. gegužės 27 d.) – Indijos politikas, pirmasis nepriklausomos Indijos ministras pirmininkas, vienas svarbiausių Indijos išsivadavimo kovos veikėjų. Vienas žymiausių XX a. politikų.

## Biografija

Gimė Alahabade, teisininko, Indijos nepriklausomybės aktyvisto Motilalio Nehru šeimoje. Baigė Triniti koledžą Kembridže, Londone įgijo teisininko išsilavinimą. 1912 m. grįžo į Indiją, tapo Alahabado teisėju. 1916 m. vedė Kamal Kaul, su ja susilaukė dukters, Indiros Gandhi.

Nehru tapo Indijos nacionalinio kongreso nariu, pasisakė už nesmurtinį priešinimąsi britams. Todėl tapo Mahatmos Gandžio, taip pat pasisakiusio už taikų pasipriešinimą, sąjungininku. Nehru aktyviai dalyvavo Gandžio organizuotose boikoto, protesto kampanijose, todėl ne kartą britų buvo įkalintas. 1927 m. Nehru išrinktas Indijos kongreso pirmininku. Nors kongreso narių skaičius sparčiai augo, buvo neišvengta skilimo, kuomet musulmonai sudarė Musulmonų lygą ir reikalavo musulmonų valstybės (Pakistano) įkūrimo.

1946 m. Džavaharlalas Nehru tapo laikinosios Indijos vyriausybės vicepremjeru, o 1947 m. – nepriklausomos Indijos pirmuoju premjeru. Jis nesipriešino Indijos ir Pakistano atskyrimui. Jo valdymo metais kilo aršūs konfliktai dėl teritorijų su Pakistanu (Kašmyro karas), vidiniai etniniai-religiniai konfliktai. Nehru pavyko prijungti Indostane buvusius prancūzų ir portugalų anklavus (Goa, Pondičerį). 1950 m. buvo priimta konstitucija, Indija paskelbta sekuliaria ir demokratine valstybe. Nehru pasisakė už socialistinių principų taikymus, kovojo prieš kastinę, etninę, religinę diskriminaciją. Vykdė nuosaikią, planinę reformų politiką.

Užsienio politikoje Nehru vadovaujama Indija laikėsi gan neutraliai, palaikė santykius tiek su JAV, tiek su Tarybų Sąjunga. Tiesa, su Kinija santykiai buvo blogi – šalis 1960–1962 m. įsivėlė į karą dėl Aksai Čino teritorijos.

Džavaharlalas Nehru 1964 m. mirė nuo miokardo infarkto. Jo palaikai kremuoti ir palaidoti Jamunos upėje.

## Šaltiniai
Muhamadas Ali Džina

**Muhamadas Ali Džina** (;  1876 m. gruodžio 25 d. – m. 1948 m. rugsėjo 11 d.) – musulmonų politikas, išsivadavimo iš Britų Imperijos kovotojas, Pakistano valstybės įkūrėjas.

Gimė kaip Mahomedali Jinnahbhai Karačyje, pirklio iš Gudžarato šeimoje. Mokėsi Bombėjuje. 1892 m. Džina gavo darbą laivininkystės kompanijoje, išvyko į Londoną, ten įgijo teisininko specialybę. Tapęs baristeriu, grįžo į Karačį, vėliau dirbo Bombėjuje.

1904 m. Džina tapo Indijos nacionalinio kongreso, kuriame dalyvavo daugiausia hinduistai, nariu. Pradžioje jis pasisakė už hindų ir musulmonų vienybę, taikų ir palaipsnišką Indijos kelią į nepriklausomybę. Tačiau laikui bėgant jis vis labiau siekė musulmonų autonomijos. 1913 m. Džina tapo Musulmonų lygos nariu, o 1916 m. – jos prezidentu. Augo priešprieša tarp Džinos ir Gandžio – Džina laikėsi sekuliarių, vakarietiškų nuostatų ir kaltino Gandį anarchizmu, politikos ir religijos siejimu. Gandžio nesmurtinio pasipriešinimo politika pritraukė daug musulmonų, tuo tarpu Džina siekė radikalesnių kovos būdų. Dėl šios priešpriešos, Muhamadas Ali Džina 1920 m. pasitraukė iš Indijos kongreso.

Kurį laiką Džina buvo atsitraukęs nuo aktyvios politikos, buvo išvykęs į Angliją. Musulmonų Lygos narių įkalbėtas, Džina 1934 m. grįžo į Indiją. Tačiau Musulmonų Lyga 1937 m. pralaimėjo parlamento rinkimus Indijos kongresui visur, net musulmoniškose provincijose. Antrojo pasaulinio karo metais, kuomet Dž. Nehru ir Mahatma Gandis atsisakė remti britus kare, Džina buvo nuosaikesnis, todėl susilaukė britų palaikymo. Po pralaimėtų parlamento rinkimų, Džina vis labiau kurstė musulmonų ir hindų atsiskyrimo idėją. Ji 1940 m. Musulmonų Lygos patvirtinta Lahoro rezoliucijoje. Pasinaudojęs vis didesniu britų palankumu Pakistano idėjai ir indų lyderių suėmimu, Džina pradėjo vykdyti kampaniją mišrios sudėties provincijose, kad šios paremtų Musulmonų Lygą. Artėjant Indijos nepriklausomybei, kilo vis daugiau religinių konfliktų šalyje, musulmonų ir Indijos kongreso lyderiams nepavyko pasiekti susitarimo.

Visgi, buvo nuspręsta šalį padalinti. Džina siekė, kad padalinimas įvyktų iki britų pasitraukimo, kad indai neužvaldytų musulmoniškų teritorijų. 1947 m. rugpjūčio 14 d. Muhamadas Džina Karačyje paskelbė Pakistano nepriklausomybę ir tapo šalies generalgubernatoriumi. Dėl šalių padalinimo kilo masinės žudynės ir prievartiniai iškeldinimai. Iškilo problemos ir su smulkiomis indų kunigaikštystėmis, kurios turėjo pasirinkti, prie kurios šalies prisijungti. Džina buvo kaltinamas bandymais papirkti net hindų dominuojamas kunigaikštystes.

Daugiau nei dešimtmetį kamuotas tuberkuliozės, Džina mirė 1948 m. Jis palaidotas Mazari Kvado mauzoliejuje Karačyje.

Pakistane Muhamadas Ali Džina laikomas nacionaliniu didvyriu, tautos tėvu, tuo tarpu Indijoje jis vertinamas daugiausia neigiamai, netgi vietos musulmonų.
Juozas Žebrauskas

**Juozas [[Žebrauskas]]**:

* Juozas Žebrauskas (1888) – visuomenės veikėjas
* Juozas Žebrauskas (1904) – futbolo žaidėjas
* Juozas Žebrauskas (1943) – ūkininkas, politikas
Lužicos kalnai

**Lužicos kalnai** (; ; ) – kalnų grandinė Vakarų Sudetų pietuose arba Vokietijos Saksonijos žemės pačiuose pietryčiuose, ties šiaurine Čekijos siena į rytus nuo Elbės. Šiaurės rytinė, Vokietijai priklausanti Lužicos kalnų dalis vadinama Citau kalnais, kurie yra Lužicos istorinio regiono pačiuose pietuose. Gretimas kalvotas regionas, esantis šiaurės vakaruose, vadinamas Lužicos aukštumomis. Šiuo kalnagūbriu eina Šiaurės ir Baltijos jūrų baseinų vandenskyra.

Lužicos kalnai yra Rūdinių kalnų kalnagūbrio esančio vakariau Elbės slėnio, tęsinys. 

## Aukščiausios viršūnės
Aukščiausia viršūnė yra Laušė (, ; 793 m virš jūros lygio).
Kitos žymios viršūnės yra:
* Penkavči Vrchas (, ; 792 m),
* Jedlova (, ; 774 m),
* Klyčas (, ; 760 m),
* Hvozdas (, ; 750 m),
* Studenecas (, ; 736 m),
* Stožecas (, ; 665 m),
* Jezevči vrchas (, ; 665 m),
* Stržedni vrchas (, ; 593 m),
* Maly Stožecas (, ; 659 m),
* Zlaty vrchas (, ; 657 m),
* Chržibsky vrchas (, ; 621 m),
* Sokolas (; ; 592 m),
* Tepferis (; 582 m),
* Popova Skala (, ; 565 m),
* Ortelas (, ; 554 m),
* Zamecky vrchas (; ; 530 m),
* Oibinas (; 514 m).

## Galerija


Vaizdas:NovaHut2.jpg|Lužicos kalnai
Vaizdas:Luzicke_hory_Hvozd_Oybin.jpg|Oibino kalnas
Vaizdas:Ort_oybin.JPG|Oibino kalnas
Vaizdas:Lužické_hory_Jiřetín_pod_Jedlovou_(3).jpg|Jedlovo kalnas
Vaizdas:Schöber.jpg|Penkavčí vrchas (*Finkenkoppe*)
Vaizdas:Kleis.jpg|Klyčo vaizdas žiemą
Vaizdas:Lausche.jpg|Lužicos kalnų kraštovaizdis



## Šaltiniai
Magic Mouse

**Magic Mouse** ('stebuklinga pelė') – bevielė išmani kompiuterio pelė su lietimui jautriu paviršiumi, neturinti jokių mygtukų ar slinkties ratukų kombinacijos. Atlieka skirtingas komandas, liečiant ją vienu ar keliais pirštais.

Kompanija „Apple Inc.“ prietaisą išleido 2009 m. spalio 20 d. Jai sukurti „pasiskolino“ technologijas iš „iPhone“, „iPod Touch“ bei „MacBook Pro“. Bevielės pelės veikimas paremtas „bluetooth“ technologija. Mygtuką pelėje pakeičia įdėtas daugiajutiminis manipuliatorius, kuris supranta daugiau nei vieną prisilietimą  Galima išjungti *[[multi-touch]]* funkcijas ir naudoti „Magic Mouse“ kaip įprastą prietaisą.  

## Naudojimo ypatybės

Belaidė, pažeminto korpuso ir vientiso paviršiaus „Magic Mouse“ yra pirmoji pasaulyje *multi-touch* pelė, ant kurios paviršiaus atliekami judesiai – slinkimas, stumtelėjimas vienu ar keliais pirštais – atkartojami kompiuterio ekrane. Veikia kaip daugialietiminė jutiklinė aikštelė: galima spausti bet kur, sukti įsivaizduojamą ratuką į bet kurią pusę. Multi-touch sritis dengia visą prietaiso paviršių, o pati pelė yra vienas didelis mygtukas. Galima slinkti, stumtelėti vienu ar dviem pirštais, naršyti interneto puslapius ar nuotraukas, taip pat spustelėti, vieną ar du kartus bet kurioje pelės paviršiaus vietoje. Lazerinio valdymo technologija leidžia naudotis ja ant bet kurio lygaus paviršiaus netgi be pelės kilimėlio.

Norint nuspausti dešinį pelės mygtuką arba suaktyvinti meniu, būtina spausti dešinį viršutinį pelės kampą. Kairioji pusė atlieka tą patį, ką kairiojo pelės mygtuko paspaudimas. „Magic Mouse“ slankioja panašiai kaip „iPhone“. Norint slinkti per interneto puslapį ar dokumentą, reikia pirštu perbraukti vertikaliai aukštyn arba žemyn per pelės paviršių. Norint slinkti į šonus, reikia judinti pirštą horizontaliai – į kairę arba dešinę. Slinkimas 360 laipsnių kampu gaunamas judinant pirštą sukamuoju judesiu. Tai yra patogu žiūrint ar redaguojant dideles nuotraukas. 

## Techninės charakteristikos

„Magic Mouse“ galima naudoti dirbant su įvairiomis programomis: Windows, Mac, Linux. Maitinama iš dviejų AA tipo baterijų. Programinės įrangos reikalavimai:
* Mac OS X v10.5.8 arba naujesnė su Wireless Mouse Software Update 1.0,
* Mac OS X v10.6.1 arba naujesnė su Wireless Mouse Software Update 1.0﻿.

## Nuorodos

* „Magic Mouse“
* Protinga pelė 
* „Magic Mouse“ naudojimas
* „Magic Mouse“ (''youtube.com'')
Shelbee Myne

**Šelbi Main** (tikrasis vardas – *Shelli Marie Casterline*; g. 1974 m. sausio 6 d. Kalifornija) – buvusi JAV pornografinių filmų aktorė.

## Biografija
Šelbi Main gimė ir užaugo Pietų Kalifornijoje. Dirbdama informacijos paieškos kompanijoje ji susipažino su pardavimų vadybininku Pat Myne ir 1997 metų gegužę už jo ištekėjo.

Tais pačiais metais Šelbi susipažino su buvusia vyro mokslo drauge ir jo geriausio draugo žmona Krista Maze, kuri prisipažino besifilmuojanti pornografiniuose filmuose ir pakvietė sutuoktinius taip pat pamėginti. Šelbi, vyro skatinama, sutiko, Krista ją supažindino ją su filmų kūrėjais ir 1997 metais ši debiutavo kaip aktorė. Vėliau duotame interviu ji tvirtino, kad pinigai niekada nebuvo svarbiausias apsisprendimo motyvas, nes ją kur kas labiau viliojo nauji įspūdžiai 

Nepaisant žmonos apsisprendimo, Patas dar kurį laiką dvejojo ir tik po pusės metų, 1998 balandį ryžosi nusifilmuoti bendroje juostoje kartu su žmona. Krista Maze tuo metu jau buvo pasitraukusi iš pornografijos, o Šelbi – jau pradėjusi garsėti aktorė. Už vieną pirmųjų bendrų filmų „Psycho Sexuals II“ bendrą sceną Šelbi buvo sumokėta 1500 dolerių, o jos vyrui – tik 100.

Pradžioje Patas filmavosi tik kartu su Šelbi ir tai padėjo jam apsiprasti su nauju vaidmeniu. Po kurio laiko jiedu ėmė filmuotis tik su kitais partneriais, norėdami tokiu būdu atriboti savo asmeninį gyvenimą nuo vaidybos   ir įkūrė kompaniją „Myne Productions“ , kuri rūpinosi judviejų filmais ir platinimu.

Nors pornografijos pasaulyje Šelbi ir Pato šeima atrodė ideali, 2001 metais jiedu nusprendė išsiskirti. Jiedu liko porno versle, tačiau Šelbi filmavosi kur kas rečiau nei jos buvęs vyras. Paskutinis jos filmas „Biker Dollz“ pasirodė 2008 metais.

## Apdovanojimai

## Šaltiniai

## Nuorodos

* IMDb profilis
* Oficiali svetainė
Time Capsule

**Time Capsule** (*liet.* laiko kapsulė) – kompanijos Apple Inc. sukurtas automatinių atsarginių kopijų kūrimo įrenginys. Išleistas 2008 m. sausio 15 d. 

„Time Capsule“ panašus į išorinį kietąjį diską, tik jo prie kompiuterio nereikia jungti laidu – duomenų kopijos iš „Apple“ kompiuterių, kurių su „Time Capsule“ vienu metu galima sujungti ir vieną, ir 50, į įrenginį keliauja bevieliu ryšiu. „Time Capsule“ gali būti 500 GB, 1 TB, 2 TB, 3 TB talpos.

## Pagrindinės funkcijos

„Time Capsule“ galima naudoti ir kaip bevielio tinklo „Wi-Fi“ stotelę. Įrenginyje taip pat yra viena USB jungtis, tad prie „Time Capsule“ prijungus spausdintuvą juo bevieliu ryšiu vienu metu gali naudotis ir dalytis keli vartotojai, tarp jų ir asmeninių kompiuterių (AK). 

Kietasis išorinis diskas yra puikiai suderinamas su „Apple“ kompiuteriais, tačiau iš tiesų tai tėra paprastas kietasis diskas, kurio kaina gerokai didesnė už kitų gamintojų įprastas išorinių diskų kainas.

## Techniniai duomenys

„Time Capsule“ turi:
* Gigabit Ethernet WAN jungtį, 
* tris Gigabit Ethernet LAN jungtis laidiniam internetui,
* belaidį ryšį - 802.11a/b/g/n, 
* USB jungtį – galima jungti tiek spausdintuvą, tiek ir papildomą išorinį kietajį diską ir jį naudoti tam pačiam duomenų saugojimui,
* įmontuotą 500 GB arba 1 TB kietajį diską,
* 197x197x36,3 mm korpusą (Apple TV dydžio),
* viduje įmontuotą maitinimo blokelį.

## Šaltiniai

## Nuorodos

* Oficiali svetainė
FileMaker

**FileMaker** – reliacinės duomenų bazės programa, kurią sukūrė kompanija „FileMaker Inc.“ (buv. „Apple Inc.“ padalinys „Claris“). Ji įgalina integruoti duomenų bazę su grafine sąsaja, leidžia vartotojui keisti duomenų bazę, perkeliant naujus elementus į schemas, ekranus ar formas. Dabartinės programos versijos: „FileMaker Pro 12“, „FileMaker Pro Advanced 12“, „FileMaker Server 12“, „FileMaker Server Advanced 12“, „FileMaker Go 12“.

FileMaker pradžia laikoma Microsoft kompanijos operacinės sistemos MS-DOS pagrindu paremtos programos „Nutshell“ sukūrimas apie 1982 m. FileMaker kilo iš DOS programos, bet ji buvo sukurta išimtinai dėl „Apple Macintosh“. Po 1992 m. ji tapo prieinama „Microsoft Windows“, taip pat ir „OS X“.

## Programos funkcijos
Pagrindiniai „FileMaker“ technologijos privalumai:
* tinka įvairioms opercinėms sistemoms: „Windows“ ir „Macintosh OS X“,
* pritaikoma nuo vieno vartotojo iki 999 vartotojų (viename serveryje),
* pasižymi didele talpa: vienas failas gali saugoti iki 8 TB informacijos, o serveris talpina iki 125 failų.
* palaiko XML, XSLT, PHP, SQL/ODBC, JDBC, kartu su visais standartiniais duomenų formatais (CSV, Excel),
* tiesioginė SQL integracija su Microsoft SQL, Oracle Database ir MySQL,
* prieiga prie mobilių įrenginių iPad, iPhone,
* galimas susijungimas su ODBC/JDBC standartą atitinkančiais duomenų šaltiniais.

Jeigu įmonės verslo valdymo modelis pagrįstas Oracle Database, Microsoft SQL, MySQL duomenų bazių programų panaudojimu, surinktus duomenis galima perkelti FileMaker Pro pagalba. Prisijungimas prie duomenų galimas per kliento vietinį tinklą, naudojant VPN jungiantis viešoje vietoje, per 3G tinklą. Naudojant tarpinį susijungimą su pagrindine verslo valdymo sistema, galima pasiekti visus ten esančius duomenis ir taip pat pateikti juos kliento „Apple“ planšetėje ar išmaniajame telefone. Surinkti duomenys tiesiai iš iOS įrenginio atspausdinami naudojantis „AirPrint“ funkciją palaikančiu spausdintuvu.

## Šaltiniai

## Nuorodos

* Oficiali svetainė
* FileMaker technologijos 
* FileMaker versijų istorija
Tai gali būti atlikta... drauge

**Tai gali būti atlikta... drauge** ()  – italų, ispanų ir prancūzų bendros kūrybos komedija, kurioje pagrindinį vaidmenį atliko Badas Spenceris.

## Pagrindiniai aktoriai
: *Aktorius – vaidmuo*
*Bud Spencer – Koburnas 
*Jack Palance – Sonis  
*Renato Cestiè – Čipas 
*Francisco Rabal – Franciskas 
*Dany Saval – Merė 
*Luciano Catenacci – Džeimsas 

## Santrauka

Vienišą raitelį Koburną prerijose persekioja itin taiklus šaulys su vežimu. Gaudynės keistos, nes vienas tarsi žino, kad negali pabėgti, o kitas – kad auka niekur nepaspruks. Medžiotojo vardas Sonis, o Koburnas per klaidą suvedžiojo jo seserį Merę. Kadangi atsisakė ją vesti, brolis jį vejasi, norėdamas priversti jėga. Merė, įsimylėjusi Koburną, keliauja kartu, kaip ir dar 4 merginos, kurios kiekviename miestelyje šoka užeigose ir taip uždirba Soniui pinigus.

Pakeliui Koburnas susitinka mirštantį seną advokatą, kuris jo paprašo pagloboti jo mažametį sūnėną Čipą ir padėti šiam nusigauti į Vestlandą, greta kurio šis paveldėjo namą. Sužinojęs, kad miestelyje yra geležinkelis, kuriuo galės pasprukti, Koburnas sutinka padėti.

Miestelyje viskam vadovauja Franciskas ir jo vyrai. Pats Franciskas, priklausomai nuo aplinkybių, yra ir šerifas, ir šventikas, ir teisėjas. Sužinojęs apie paveldėtoją, jis pasisiūlo nupirkti namus, tačiau Čipas, klausydamas dėdės patarimo, nesutinka parduoti.

Konburnas su Čipu įsikuria apleistame name, tačiau atsiranda vis daugiau pirkėjų, norinčių jį nupirkti ir tampa aišku, kad čia yra kažkas vertinga. Netrukus miestelyje pasirodo Sonis, kuris su Francisku sudaro sutartį: Franciskas apvesdins Koburną su Mere, o Sonis po to jį nušaus. Tokiu būdu sesers garbė bus išgelbėta ir ji taps visų gerbiama našle. Koburnas suimamas ir atgabenamas į miestelį, kur jo laukia vestuvių ceremonija. Nenorėdamas pakenkti Čipui, jis susituokia ir ramiai laukia, kol Sonis jį nušaus. Gelbėdama situaciją Merė pameluoja broliui, kad laukiasi, o šis, norėdamas, kad Koburnas dar labiau kankintųsi, nusprendžia jį palikti gyvą.

Bendras gyvenimas su Mere ir Čipu jo nevilioja, tačiau mėginimas sprukti žlunga atradus, kad geležinkelis yra nebaigtas ir į miestelį nevažiuoja joks traukinys. 

Tuo metu netekęs kantrybės perimti namą ir išduotas naujojo kompaniono, Franciskas nusprendžia pasiųsti savo žmones atimti namą jėga. Tam, kad atsilaikyti, Koburnui ir Soniui tenka suvienyti jėgas.
Priežastis gyventi, priežastis mirti

**Priežastis gyventi, priežastis mirti** () – 1972 m. sukurtas filmas apie JAV pilietinį karą.

## Santrauka

Bouvio fortas anksčiau priklausė šiauriečių kariuomenei, bet dabar jame šeimininkauja konfederatai, vadovaujami majoro Vardo. Pulkininkas Pembrokas, kažkada nesugebėjęs išlaikyti forto, ir mūšyje dėl jo praradęs garbę ir sūnų, nori bet kokia kaina jį vėl užimti.

Mažame pasienio miestelyje, užimtame šiauriečių, jis susitaria su vietine vadovybe ir pasiūlo aštuoniems į kartuves atvestiems nusikaltėliams sandėrį: pagalbą jam mainais už galimybę likti gyviems. Septyni iš jų sutinka ir išvyksta su pulkininku, o aštuntajam įvykdoma mirties bausmė.

Kelionės metu sužinoję, kad teks klasta mėginti pulti įtvirtintą fortą, naujieji pagalbininkai ima maištauti ir tik vienintelis Elis palaiko pulkininką. Pastarasis sukuria istoriją, kad forte yra pusės milijono dolerių vertės aukso ir kad jis iš tiesų nori ne užimti fortą, o pasipelnyti. Tai jo būrį nuramina.

Prie forto Elis persirengia konfederatų kareivio uniforma ir patenka į vidų, kur turi suorganizuoti kaip paslapčia įsibrauti ir kitiems. Vos tik būrys atsiduria viduje, Elis suimamas ir užverda žūtbūtinis mūšis.

## Pagrindiniai aktoriai
: *Aktorius – vaidmuo*
* James Coburn – pulkininkas Pembrokas
* Bud Spencer – Eli Sampsonas
* Telly Savalas – majoras Vardas
* Reinhard Kolldehoff – seržantas Brentas
* José Suarez – majoras Čarlzas Balardas
* Georges Géret – seržantas Spaikas
* Ugo Fangareggi – Tedas Vendelis
* Carla Mancini
Nyctanthes arbor-tristis

***Nyctanthes arbor-tristis*** – alyvmedinių (*Oleaceae*) šeimos augalų rūšis. Paplitusi Pietų Azijoje: nuo šiaurės Pakistano ir Nepalo, per visą Indiją iki Bangladešo ir pietryčių Tailando.

Augalas žinomas kaip ***paridžatas*** (), ***pradžakta*** (), ***šiuli*** (), ***naktižiedis jazminas*** (). Lotyniškas pavadinimas *Nyctanthes arbor-tristis* reiškia „liūdnasis nakties medis“.

Tai krūmas ar nedidelis medis, užaugantis iki 10 m aukščio. Lapai priešiniai, paprastieji, 6–12 cm ilgio, 2–6,5 cm pločio, lygiakraščiai. Žiedai labai kvapnūs, turintys 5–8 baltus vainiklapius ir geltoną viduriuką, susitelkę į žiedynus po 2–7. Žydi saulei nusileidus. Vaisius – širdiška, 2 cm skersmens kapsulė, sudaryta iš dviejų dalių, turinčių po sėklą.

Iš *Nyctanthes arbor-tristis* gaunamas kvapnus eterinis aliejus, naudojamas parfumerijoje. Lapai naudojami Ajurvedoje kaip vaistas nuo artrito, peršalimo, skausmo. Turi antioksidacinių, antibakterinių, antifunginių savybių.

Paridžatas naudojamas hinduistiniuose ritualuose, kartais siejamas su kalpavrikša („troškimų medžiu“), minima Puranose.


Image:(Nyctanthes arbor-tristis) leaves at Madhurawada.JPG|Lapai
|Nukritę žiedai
Image:Fruit of the Parijat plant (Nyctanthes arbor-tristis), Kolkata, India - 20070130.jpg|Vaisius
Weekly Shōnen Jump

**„Weekly Shōnen Jump“** () – savaitinė *[[shōnen manga|shōnen]]* manga antologija, leidžiama Japonijoje leidyklos „Shueisha“; „Jump“ žurnalų linijos dalis.

Pirmasis leidimas išėjo 1968 m. liepos 2 d. Žurnalas vis dar tebeleidžiamas ir yra perkamiausias bei vienas ilgiausiai leidžiamų manga žurnalų Japonijoje. Jo tiražas siekia 1,6 mln. vienetų (2019 m.).

Žurnale leidžiamų istorijų skyriai kas du-tris mėnesius surenkami į tomų rinkinį, pavadinimu „Jump Comics“, ir atspausdinami. Žurnalo istorijos orientuojasi į jaunuolius, jų turinį paprastai sudaro didelis kiekis veiksmo scenų ir nemaža dalis komedijos elementų.

„Weekly Shōnen Jump“ turi seserinius žurnalus – „Jump Square“ (vietoje nutraukto „Monthly Shōnen Jump“) ir „Saikyō Jump“.

## Apdovanojimai
„Weekly Shōnen Jump“ kartu su „Shueisha“ skatina naujus manga kūrėjus kurti vienkartinius tematinius istorijų rinkinius () ir už tai jiems teikia apdovanojimus. Tezuka apdovanojimas, pavadintas žymaus manga ir anime pradininko Osamu Tedzukos garbei, teikiamas už įvairaus žanro istorijas. Akatsuka apdovanojimas, pavadintas komedijos žanro manga pradininko Fudžijo Akacukos (*Fujio Akatsuka*) garbei, teikiamas už komedijinius komiksus.

## Išnašos

## Nuorodos
* Oficiali svetainė (anglų k.)
Tonikas

**Tonikas** – gazuotas gėrimas, į kurio sudėtį įeina chinino (iki 80 mg litrui), suteikiančio kartų skonį. Ultravioletinėje šviesoje chininas fluorescuoja.

Dar vadinamas *indišku toniko vandeniu*, kadangi buvo išrastas anglų karštosiose Indijos kolonijose. Naudotas kaip gaivinantis ir tonizuojantis gėrimas bei kaip vaistas. Tonikas buvo geriamas kaip profilaktinė ir gydomoji priemonė nuo maliarijos, plaučių uždegimo, gripo, karščiavimo, skausmo, skrandžio veiklai pagerinti.

Tonikas dažnai maišomas su alkoholiniais gėrimais, ypač su džinu.
Manu

**Manu** (arba ***Manus***) gali reikšti:

* Manu – upė Peru;
* Manu nacionalinis parkas – Peru;
* Manu provincija – Peru;
* Manu – upė Indijoje ir Bangladeše;
* Manu Templas – kalnas JAV, Arizonoje;
* Manu – keli kaimai Indijoje, Rumunijoje;
* Manu (*Manou*) – miestelis Prancūzijoje;

* Manu – vyriškas vardas: Europoje vardo Emanuelis santrumpa, Indijoje – nuo pirmažmogio Manaus vardo;
* Manu – rumuniška pavardė;
* Manu Didysis – chaldėjų likimo viešpats;
* Manus arba Manu – pirmažmogis indų mitologijoje;
* *[[Manu antiquus]]* – priešistorinių paukščių rūšis.
Tantrų literatūra

**Tantrų literatūra** – indų literatūros korpusas, siejamas su tantrizmo praktikomis. Tai teologiniai veikalai, susiję su tantrinių sektų kultine technika. Čia pateikiama tantrinė filosofija, metafizika, dvasinės praktikos. Tantros nėra priešiškos Vedoms, bet jas laiko pasenusiu, naujiems laikams netinkamu reliktu.

Tantrų literatūra rašytinėje formoje datuojama nuo VII-IX a.

Tantrų literatūra pagal savo priklausomybę atskiroms religinėms srovėms skirstoma į Agamas, Sanhitas ir Tantras.

Pagal priimtą tradiciją, kiekvieną Tantrą turi sudaryti 4 dalys:
* *jñāna* („žinios“) – filosofinės doktrinos su aiškia monoteistine tendencija, okultinės žinios apie garsų galias;
* *yoga* („jungtis“) – meditacijos ir koncentracijos praktikos;
* *kriyā* („veiksmas“) – dievų figūrėlių (murti) kūryba, architektūra;
* *caryā* („elgsena“) – moralinės taisyklės, šventės.

## Agamos

Agamos () – šaivizmo krypčiai priskiriami tantrinės literatūros kūriniai. Yra žinomos 28 agamos (laikomos paskelbtomis paties Šivos), bet išlikę tik 20. Taip pat yra nemažai upagamų („vėlyvųjų agamų“). Šaivų agamos perduotos 4 dvasinių mokyklų (Kapala, Kalamukha, Pašupata ir Šaiva). Šių agamų tekstai pateko į tamilų poeziją bei yra išlikę tantrinio Kašmyro šaivizmo praktikose.

Žymiausias kūrinys – Mahanirvanatantra (joje gausu šaktizmo elementų).

## Sanhitos

Sanhitos () – vaišnavizmo krypčiai priskiriami tantrinės literatūros kūriniai. Jos susiformavo paskutiniais amžiais pr. m. e. bei iki VII-VIII a. m. e. Šie kūriniai siejami su Pančiaratros ir Vaikhanasos vaišnavistinėmis mokyklomis. Tradicija skelbia esant 108 sanhitas, tačiau iš tiesų jų priskaičiuojama iki 215 (nors tyrinėta tik 12). Šių kūrinių pagrindinis veikėjas – viešpats Narada.

## Tantros

Viena iš Tantrų literatūrinio korpuso dalių yra šaktizmo krypties kūriniai – Tantros. Tai labai plačios tematikos kūriniai, pateikiantys tiek aukštų dvasinių ieškojimų, metafizinius tekstus, tiek seksualines praktikas ir prietarus. Tradicija laiko esant 64 Tantras, tačiau iš tiesų jų yra daugiau. Šie tantriniai mokymai kildinami iš Bengalijos. Jie pateikti daugiausia Šivos ir jo žmonos Parvatės dialogų forma. Pagal dialogų pobūdį skirstomos į agamas (kai deivė klausia) ir nigamas (kai deivė atsako).
Tantrinis seksas

**Tantrinis seksas** – sekso praktikos, siejamos su ezoterine tantrizmo tradicija Indijoje.

Ypatingai šiame kelyje naudojama aistra, geismas; meistriška meditacine technika valdoma sueitis pažadina subtiliai palaimingą būseną, kurioje giliai suvokiama tuštuma (šūnjata), visų reiškinių substancinės esybės nebuvimas. Todėl tantra kartais dar vadinama Didžios aistros keliu. Nors juo einant siekiama išsilaisvinimo (mokšos), o ne malonumų (kamos) patyrimo kaip nurodoma kamasutroje.

Pagrindinė tantriškojo sekso esmė – vyriškos lytinės energijos sukaupimas, jos neeikvojimas (pvz., retrogradinė ejakuliacija) siekiant kuo ilgiau pratęsti sekso teikiamus malonumus. Kartais jis tapatinamas su ramia sueitimi, kurios metu sulaikomos ar visai sustabdomos frikcijos.

## Šaltiniai
Vytautas Kardamavičius

**Vytautas Kardamavičius** (g. 1932 m. spalio 20 d. Kaniūkų k. Antalieptės vls. Zarasų rajone) – Lietuvos komunistų partijos veikėjas, archyvaras.

## Biografija

Mokėsi Antalieptėje, 1951 m. baigė Dusetų K. Būgos vidurinę mokyklą. 1954 m baigė Leningrado S. Kirovo aukštąją karo mokyklą. Iki 1956 m. 16-osios lietuviškos divizijos dislokuotos Vilniuje komjaunimo ir partinis darbuotojas.

1960 m. baigė Vilniaus aukštąją partinę mokyklą.

1961–1962 m. LKP Šalčininkų rajono komiteto sekretorius, II sekretorius. 1963–1965 m. LKP Eišiškių kaimiškojo rajono komiteto sekretoriaus pavaduotojas. 1965–1968 m. Trakų rajono komiteto II, 1968–1971 m. – Kaišiadorių rajono I sekretorius. 1971–1981 m. LKP CK organizacinio partinio darbo skyriaus vedėjo pavaduotojas, 1981–1985 m. – vedėjas. 1985–1990 m. Vyriausiosios archyvų valdybos prie LTSR Ministrų Tarybos viršininkas.

1971–1976 m. kandidatas į LKP CK narius. 1981–1986 m. LKP CK narys. 1986–1989 m. LKP Revizijos komisijos narys. 1983–1985 m. kandidatas į LKP CK Biuro narius. 1971–1975 m. ir 1981–1990 m. LTSR Aukščiausiosios Tarybos deputatas. 1989–1990 m. LKP (TSKP) CK narys. Po 1990 m. gyvena Baltarusijoje.

## Bibliografija

* Komunistai tarybose – Vilnius, 1985. – 46 p.

## Įvertinimas

* 1982 m. LTSR nusipelnęs kultūros veikėjas

## Šaltiniai
Kūrybinis rašymas

**Kūrybinis rašymas** – bet koks rašymas, kuris peržengia normalios profesionaliosios, žurnalistinės, akademinės ar techninės literatūros formų ribas, tipiškai atpažįstamas pagal pabrėžiamą pasakojamąjį meną, veikėjų plėtojimą ir literatūrinių tropų naudojimą. Dėl netikslaus apibrėžimo, net tokios rašymo formos kaip apybraiža gali būti laikomos kūrybinėmis, net jeigu jos priklauso žurnalistikai, dėl juose į pasakojimą ir veikėjų plėtojimą telkiamo dėmesio. Tiek grožinės, tiek negrožinės literatūros kūriniai patenka į šią kategoriją, įskaitant ir tokias formas kaip romanai, biografijos, apsakymai ir eilėraščiai.

## Kūrybinio rašymo elementai

* Veikėjas
* Požiūris
* Fabula
* Aplinka
* Dialogas
* Stilius
* Tema ir motyvas

## Kūrybinio rašymo formos

* Autobiografija/memuarai
* Rašymas bendradarbiaujant
* Kūrybinė negrožinė literatūra (asmeninės ir žurnalistinės esės)
* Epas
* Romanas
* Novelė
* Pjesių rašymas/dramų rašymas
* Poezija
* Scenarijus
* Apsakymas
* Dainų rašymas
* Bibliografija
* Sąmonės srautas

## Taip pat skaitykite

* Recenzija
* Kūrybiškumas
* Aiškinamasis rašymas
* Fanfiction
* Literatūra
* Rašymas
Ištikimybės salos

**Ištikimybės salos** () – salų grupė Ramiajame vandenyne (Koralų jūroje), į rytus nuo Naujosios Kaledonijos salos; Prancūzijos užjūrio valdos Naujosios Kaledonijos dalis, sudaro vieną iš 3 jos provincijų. Plotas – 1981 km².

Salyną sudaro 6 gyvenamos salos:
* Lifu (1197,1 km²)
* Marė (641,7 km²)
* Uvea (132,1 km²)
* Tiga (10 km²)
* Muli
* Faiava (0,2 km²)

Taip pat yra keletas smulkių salelių, kurios supa aukščiau paminėtas salas, bei negyvenama Volpolo sala. Salų paviršius kalvotas, aukščiausia vieta (138 m) yra Marė saloje. Paviršių dengia Naujosios Kaledonijos miškai.

Ištikimybės salose 2009 m. gyveno 17 436 gyventojų. Absoliuti jų dauguma (96,6 %) yra kanakai. Taip pat yra šiek tiek europiečių ir mišrios kilmės žmonių. Pagrindinis verslas – kopros gamyba. Pagrindinė gyvenvietė – Vė (Lifu saloje).

Laikoma, kad salas 1793 m. atrado britų jūrininkas William Raven, keliaudamas tarp Norfoko ir Batavijos. Tačiau tikėtina, kad salas iš tiesų anksčiau pasiekė laivo *Loyalty* ekspedicija, 1789–1790 m. keliavusi po Pietų jūras.
Lea Goldberg

**Lea Goldberg (Lija Goldbergaitė)** (1911 m. gegužės 29 d. Karaliaučiuje, Rytų Prūsijoje – 1970 m. sausio 15 d. Jeruzalėje, Izraelyje) – žydų literatūros klasikė, poetė, dramaturgė, vertėja, viena žymiausių Izraelio valstybės ir kultūros kūrėjų, Izraelio premijos laureatė.

## Biografija
Dėl Lea Goldberg gimimo vietos kyla abejonių. 1956 m. savo biografijoje ji pažymėjo, kad gimusi Karaliaučiuje, bet 1964 m. pildant paraišką Izraelio autorių asociacijai, ji Kauną įvardijo kaip savo gimimo vietą. L. Goldberg gimė Kauno žydų šeimoje. Taip pat teigiama, kad jos motina vyko į Karaliaučių tik su tikslu pagimdyti ir ten gauti geresnę medicininę pagalbą. 1911–1914, 1918–1930 m. gyveno Kaune, Kęstučio g. 18–12 (senoji numeracija).

Gimus dukrai, tėvai iš Karaliaučiaus persikėlė į Kauną, kuriame gyveno ne viena jų šeimos karta. Čia prabėgo L. Goldberg vaikystė. Pirmojo pasaulinio karo metais šeima bėgo į Rusiją. Grįžusi 1918 m., būsimoji poetė mokėsi Kauno rusų komercinėje mokykloje. Nuo 1920 m. tęsė mokslus Kauno žydų gimnazijoje, kur pradėjo rašyti pirmuosius eilėraščius. 1928 m. baigusi Švabės hebrajų gimnaziją, įstojo į Kauno universitetą. 1930–1933 m. studijavo Vokietijos universitetuose. Grįžusi į Lietuvą, Raseinių Tarbut gimnazijoje dėstė hebrajų kalbą bei literatūrą. 1934 m. Bonoje apgynė semitų lingvistikos daktaro laipsnį. 1935 m. emigravo į Palestiną, kur buvo viena ryškiausių besikuriančios valstybės kultūros veikėjų. Dirbo literatūros patarėja Habimah teatre, taip pat Sifriyat Poalim knygų leidėja. 1952 m. įsteigė Lyginamosios literatūros katedrą Jeruzalės universitete.

## Kūryba

L. Goldberg eiles hebrajų kalba pradėjo kurti būdama dar moksleivė. Poetės eilėraščiai ir poemos pasižymi melancholija su pozityvia potekste, kūryboje atsispindi sužeistos meilės tema, meilės bei šviesos ilgesys. Jos darbai pažymėti estetiniu intelektu, besiribojančiu su modernizmu. Išleido 9 poezijos, 6 mokslines knygas, 2 romanus, 20 knygų vaikams, 3 pjeses ir kt. Į hebrajų kalbą išvertė nemažai lietuvių liaudies dainų: „Benamių daina“, „Išvykimas“, „Mergelės (Nuotakos) daina“, „Trys sūnūs“, „Žąsis“ ir kt. Gerai mokėdama 7 kalbas, vertė literatūros klasikos kūrinius iš rusų (Tolstojaus „Karas ir taika“), anglų (Šekspyrą), italų (Petrarką) ir kitų kalbų.

## Įamžinimas

2010 m. balandžio 11 d. dalyvaujant delegacijai iš Izraelio, Kaune ant buvusio Švabės hebrajų gimnazijos pastato (dab. Paslaugų verslo darbuotojų rengimo centras) atidengta memorialinė lenta su trikalbiu įrašu: „*Šiuose rūmuose veikusioje žydų (hebrajų) gimnazijoje mokėsi ir ją 1928 metais baigė Izraelio premijos laureatė, poetė Lea Goldberg (1911–1970)*“. Lentą sukūrė skulpt. Balys Gudas. Perskaičius eilėraštį „Pušis“, autorės atminimui prie mokyklos pasodinta pušaitė.

L. Goldberg buvo apdovanota daugeliu premijų, tarp jų vienu garbingiausių Izraelio valstybės apdovanojimu – Izraelio premija 1970 m.

## Nuorodos
* Rytų Europos žydai: Lea Goldberg
* Kauno žmonės: Lija Goldbergaitė 
* Atidengta atminimo lenta Lijai Goldbergaitei
Vyžulionių dvaras

**Vyžulionių dvaras** (arba ***Vyžulėnų dvaras***) – dvaras Vyžulionyse, Vilniaus rajone, šalia Vyžulėnų ežero.

## Istorija

1906 m. dvarą valdę Korvinai-Vrublevskiai įkūrė mišraus plano parką. 1958 m. parkas paskelbtas valstybės saugomu gamtos paminklu.

Iki II pasaulinio karo dvaro rūmai, statyti XX a. pradžioje, priklausė garsiam Vilniaus advokatui Bronislavui Vrublevskiui ().

Po karo dvare įkurta Vyžulionių TBC sanatorija, vėliau – tuberkuliozės ligoninė, kuri 2003 m. prijungta prie VšĮ Respublikinės tuberkuliozės ir infekcinių ligų universitetinės ligoninės.

## Galerija

Image:Vyzulenu rumai i ezera2015.JPG|Rūmų vakarinis fasadas, išeinantis į ežerą
Image:Vyzulenu sodininko namas2015.JPG|Sodininko namas
Image:Vyzulenu tvarkas2015.JPG|Tvartas
Image:Vyzulenu aleja2015.JPG|Sodybos alėja


## Nuorodos
* Vyžulėnų dvaro sodybos fotofiksacija (Lietuvos dvarų duomenų bazė) 
* Vyžulionių (Vyžulėnų) dvaras
* Vyžulionių buv. dvaro sodybos fragmentai (Kultūros vertybių registras)
* Vyžulionių dvaras, Vilniaus r. (miestai.net)
* Vyžulionys (Vilnijos vartai)